**COLEGIUL MINISTERULUI EDUCAȚIEI AL REPUBLICII MOLDOVA**

**HOTĂRÂREA Nr.**

*din decembrie 2014*

Chișinău

*Cu privire la aprobarea Regulamentului-cadru privind organizarea și funcționarea organelor de conducere ale instituțiilor de învățămînt superior din Republica Moldova*

În scopul stabilirii cadrului normativ de organizare și funcționare a organelor de conducere ale instituțiilor de învățămînt superior, în temeiul Codului Educației nr.152 din 17 iulie 2014

Colegiul Ministerului Educației

**HOTĂRĂȘTE:**

1. Se aprobă Regulamentul-cadru privind organizarea și funcționarea organelor de conducere ale instituțiilor de învățămînt superior din Republica Moldova.
2. Ministerul Educației va emite ordinul de punere în aplicare a prezentei Hotărîri.

**Președintele Colegiului,**

**Maia Sandu**

 **Ministru**

**Notă de argumentare**

Proiectul Regulamentului-cadru prezentat spre examinare a fost elaborat în conformitate cu Codul Educației nr.152 din 17 iulie 2014, în scopul asigurării cadrului normativ de organizare şi funcționare a organelor de conducere ale instituțiilor de învățămînt superior.

De menționat, că la elaborarea Proiectului Regulamentului-cadru s-a ținut cont de principiile de bază pe care se axează managementul învățămîntului superior:

* *Principiul autonomiei universitare și libertății academice;*
* *Principiul responsabilității publice,*
* *Principiul conducerii strategice;*
* *Principiul gestionării eficiente și transparente.*

Proiectul Regulamentului-cadru este structurat în opt capitole care conţin prevederi referitoare la structurile de conducere și administrative ale instituțiilor de învățămînt superior.

Totodată, Proiectul menționat stabilește sistemul organelor de conducere ale instituțiilor de învățămînt superior (senat, consiliul pentru dezvoltare strategică instituțională, consiliul științific, consiliul facultății, consiliul de administrație și rectorul instituției) și componența personalului de conducere din învățămîntul superior (rector, prorector, decan, șef de departament sau șef de catedră).

În condițiile autonomiei universitare instituțiile de învățămînt superior sînt în drept să elaboreze regulamente proprii privind organizarea și funcționarea organelor de conducere, aprobate de senat, cu condiția că acestea nu vor conține prevederi care sînt în contradicție cu prezentul Regulament și alte acte normative în vigoare.

Aprobarea Regulamentului-cadru va contribui la crearea în instituțiile de învățămînt superior a structurilor de management al calității și implementarea mecanismelor ce vor asigura în perspectivă o calitate a studiilor universitare recunoscute la nivel european.